Sabina กับการทำลายความเชื่อเดิมๆ สู่ยอดขายเกือบ 2 แสนชิ้นต่อเดือนบน LazMall
“มันจะขายได้จริงเหรอบนออนไลน์ เพราะชุดชั้นใน คนซื้อต้องลองใส่ก่อน” คุณ ดวงดาว มหะนาวานนท์ ประธานเจ้าหน้าที่บริหารการส่งเสริมธุรกิจ บมจ. ซาบีน่า เล่าให้ ลงทุนแมน ฟังในช่วงเริ่มต้นสนทนา   ความน่าสนใจของเรื่องนี้ ก็คือจากคนที่เคยคิดว่าจะขายไม่ได้  แต่เชื่อหรือไม่ว่า ปัจจุบัน Sabina มียอดขายชุดชั้นในบน Lazada เฉลี่ยเดือนละเกือบ 2 แสนชิ้น
1 ต.ค. 2564

Lazada Secret X ลงทุนแมน
“มันจะขายได้จริงเหรอบนออนไลน์ เพราะชุดชั้นใน คนซื้อต้องลองใส่ก่อน”
คุณ ดวงดาว มหะนาวานนท์ ประธานเจ้าหน้าที่บริหารการส่งเสริมธุรกิจ บมจ. ซาบีน่า
เล่าให้ ลงทุนแมน ฟังในช่วงเริ่มต้นสนทนา
 
ความน่าสนใจของเรื่องนี้ ก็คือจากคนที่เคยคิดว่าจะขายไม่ได้ 
แต่เชื่อหรือไม่ว่า ปัจจุบัน Sabina มียอดขายชุดชั้นในบน Lazada เฉลี่ยเดือนละเกือบ 2 แสนชิ้น
 
คำถามพื้นฐานง่ายๆ ก็คือ อะไรที่ทำให้ Sabina กล้าทำลายความเชื่อเดิมๆ ของตัวเอง
และเมื่อทำลายความเชื่อเก่าทิ้งไปแล้ว 
Sabina ทำอย่างไร ให้ตัวเองประสบความสำเร็จบน LazMall 
หรือห้างสรรพสินค้าเสมือนจริงที่ใหญ่ที่สุดในเอเชียตะวันออกเฉียงใต้ของ Lazada
 
คำตอบ 2 ข้อนี้ถูกเฉลยผ่าน ‘Lazada Secret สูตรลับ สร้างแบรนด์ดังที่ LazMall’
ที่ทางลงทุนแมนร่วมมือกับแพลตฟอร์มอีคอมเมิร์ซชั้นนำอย่าง Lazada
เพื่อค้นหาสูตรลับของแบรนด์ต่างๆ บน LazMall ที่ประสบความสำเร็จ
 
แล้วสูตรลับความสำเร็จของชุดชั้นใน Sabina คืออะไร
ลงทุนแมนจะสรุปให้ฟัง 
 
หลายคนอาจยังไม่รู้ว่าจริงๆ แล้ว Sabina อยู่ในธุรกิจชุดชั้นในมานานกว่า 50 ปี
โดยยอดขาย 100% ก็จะมาจากหน้าร้านค้า
 
จนเมื่อ 7 ปีที่แล้วก็เกิด จุดเปลี่ยน ครั้งสำคัญเมื่อ Lazada ได้มาชวนให้ Sabina 
เปิดร้านค้าบน LazMall ตรงนี้หลายคนอาจจะคิดว่า Sabina คงตอบตกลงทันที
 
แต่เรื่องมันกลับหักมุมตรง การ ‘ปฎิเสธ’ โดยคุณดวงดาว เล่าให้ฟังว่า
ก่อนหน้านั้น Sabina ก็เคยทดลองขายออนไลน์บนเว็บไซต์ตัวเอง
และก็พบจุดอ่อนหลายอย่าง สร้างความยุ่งยากให้ระบบขนส่งของบริษัท
เพราะการขายออนไลน์ จะต้องส่งให้ลูกค้าหลายคนและลูกค้าหนึ่งคนก็ซื้อจำนวน 1- 2 ชิ้น 
แตกต่างจากการขายออฟไลน์ ที่ส่งให้จุดขายแต่ละที่ แบบล็อตใหญ่ เป็นจำนวนชิ้นมากๆต่อครั้ง
 
ที่สำคัญยอดขายก็ไม่ได้ดีมากนัก เพราะมองว่าพฤติกรรมคนซื้อ ชุดชั้นใน 
ต้องลองก่อนว่าใส่ได้ไหม และพอใส่แล้วตัวเองชอบหรือเปล่า
 
ทีนี้หากเราเป็น Lazada จะทำอย่างไรต่อไป ? 
หลายคนอาจตอบว่า ถอดใจแล้วไปชวนแบรนด์อื่น ที่เปิดใจกับการขายออนไลน์
 
แต่คำตอบของ Lazada กลับสวนทาง
พวกเขาเลือกที่จะซื้อ ชุดชั้นใน Sabina จำนวนหนึ่งแล้วไปขายเองบนร้านค้าใน LazMall
 
เหตุผลที่ Lazada ทำเช่นนี้ ก็เพื่อสร้างความเชื่อให้ทาง Sabina เชื่อว่า ชุดชั้นในขายได้จริงบน LazMall 
แล้วก็เป็นจริงเช่นนั้น เพราะเพียงไม่กี่วันก็ขายหมดในเวลารวดเร็ว จนต้องสั่งซื้อเพิ่ม
 
เมื่อทาง Sabina มั่นใจว่าขายได้จริง 
จึงเริ่มจัดตั้งระบบและทีมงานเพื่อขายสินค้าบนแพลตฟอร์ม Lazada ภายใต้ร้านค้าบน LazMall
ขณะเดียวกันก็รับรู้ว่า สาวๆ ที่ซื้อสินค้าบน Lazada ก่อนหน้านั้น
คือกลุ่มที่รู้อยู่แล้วว่าตัวเองจะใส่ คัพอะไร ไซซ์เท่าไหร่ ชอบสีไหน 
 
ขณะที่ผู้หญิงไทยส่วนใหญ่เกือบ 70% ที่ไม่รู้ว่าตัวเองใส่ชุดชั้นในขนาดเท่าไร
เพราะโดยปกติ ผู้หญิงส่วนใหญ่จะซื้อผ่านหน้าร้านและมีคนขายแนะนำ 
จากนั้นก็ทดลองใส่จึงค่อยตัดสินใจซื้อ 
ตรงจุดนี้เองที่ช่องทางออนไลน์ ไม่สามารถทำได้ 
 
และนี้คือสิ่งที่ท้าทายสุดในช่วงเริ่มต้นคือการทำลายข้อจำกัดตรงนี้
โดยวิธีของ Sabina คือทุกช่องทางออนไลน์ทั้งใน Lazada และ Social media ของตัวเอง จะมีพนักงานค่อยตอบให้คำปรึกษาสาวๆ นักช้อป
ว่าแต่ละคนใส่ชุดชั้นในคัพไหน ขนาดเท่าไร
พร้อมกับมีบริการหลังการขาย หากซื้อไปแล้วใส่ไม่ได้หรือไม่ชอบสี ก็สามารถเปลี่ยนได้  
 
เหตุผลที่เลือกใช้วิธีนี้ คุณดวงดาว บอกว่า เพื่อให้ลูกค้าที่ไม่เคยซื้อสินค้าผ่าน Lazada
กล้าที่จะซื้อตัวแรก เพราะเมื่อซื้อแล้วก็จะรู้ว่าตัวเองใส่ชุดชั้นไหนคัพไหน ขนาดเท่าไร 
 
สิ่งที่ตามมาก็คือการซื้อชิ้นที่สองที่สาม และยิ่งมีบริการรับคืนสินค้า ก็สร้างความอุ่นใจเพิ่มขึ้น
ขณะเดียวกันก็มีการเซทระบบขนส่งสินค้าใหม่หมด เพื่อให้เกิดความคล่องตัว
 
ที่น่าสนใจคือการก้าวสู่โลก eCommerce คุณดวงดาวบอกว่าทาง Sabina ต้องจัดทัพใหม่หมด
โดยเลือกพนักงานในแผนกอื่น ๆ ที่เป็นคนรุ่นใหม่อายุไม่เกิน 30 ปี มีความคล่องตัว
เหตุผลก็เพราะการขายบน eCommerce มีความเร็วสูง 
ลูกค้าสามารถเปลี่ยนไปเปลี่ยนมาได้ตลอดเวลา
 
เปรียบเทียบให้เห็นภาพชัด ๆ สมมติการวางแผนช่องทางขายหน้าร้านจะเป็นเดือนต่อเดือน
แต่บน Lazada อาจเป็นวันต่อวัน หรือแม้ชั่วโมงต่อชั่วโมง ก็มีให้เห็นมาแล้ว
ในช่วงเวลาแคมเปญใหญ่ๆ ของ Lazada ที่มีนักช้อปจำนวนมาก
 
ตรงนี้เองที่สะท้อนให้เห็นว่า Sabina ปรับตัวตามสถานการณ์ที่เปลี่ยนไปตลอดเวลา
ทำให้จากจุดเริ่มต้นเมื่อ 7 ปีที่แล้วมียอดขายแค่หลักพันชิ้น
แต่ปัจจุบัน Sabina สร้างยอดขายเกือบ 2 แสนชิ้นต่อเดือน
 
จากจุดเริ่มต้นด้วยความคิดว่า จะขายได้จริงเหรอ ? 
เวลานี้คุณดวงดาวบอกว่า Lazada เป็นเสมือนสิ่งที่มาเติมในส่วนที่ขาดหายไป
 
จริงอยู่แม้วันนี้ Sabina จะมีช่องทางการขายหน้าร้านกว่า 500 แห่งทั่วประเทศ
แต่ก็ยังไม่สามารถครอบคลุมทุกพื้นที่ 
ดังนั้น LazMall จึงเปรียบเสมือนหน้าร้านออนไลน์ที่ทำให้สินค้าเข้าถึงคนไทยทั่วประเทศ
อย่างไรก็ตามกว่าจะมาถึงจุดนี้ คุณดวงดาว บอกว่านอกจากการปรับตัวแล้วนั้น
ก็ตอบยอมรับว่าทีมงาน Lazada เป็นอีกหนึ่งส่วนผสมของความสำเร็จนี้ 
 
เมื่อในช่วงเริ่มต้นทางทีม Sabina รู้สึกว่าการขายบน LazMall เป็นเรื่องยาก
เพราะมีสารพัดเครื่องมือมากมาย แต่เมื่อ Lazada มาสอนเทคนิคระบบการจัดการหลังบ้านต่างๆ 
จนถึงทริคในการขาย จนเมื่อซึมซับทุกอย่างจากที่เคยรู้สึกเป็นเรื่องยาก 
กลับกลายเป็นว่าทีมงาน Sabina รู้สึกเอ็นจอยและสนุกกับการขายสินค้าบน LazMall 
 
ในแต่ละเดือนก็จะมีการส่งรายงานให้แก่ทาง Sabina แนะนำสิ่งที่ควรต่อยอด
หรือควรปรับปรุงในเรื่องไหนบ้าง ซึ่งทำให้เห็นว่าทีมงาน Lazada ยังดูแลใกล้ชิดเหมือนเดิม
 
ส่วนสิ่งที่คุณ ดวงดาว ชื่นชอบเป็นพิเศษก็คือเครื่องมือระบบหลังบ้านของ LazMall 
ที่จะทำให้รู้ความเคลื่อนไหวทั้งยอดขายและพฤติกรรมลูกค้า 
อย่างเช่น ชุดชั้นในแบบไหนที่คนเข้ามาดูเยอะและชอบซื้อ 
ช่วงเวลาไหนที่คนช้อปปิ้งมากที่สุด หรือในแต่ละวันมียอดขายเท่าไร 
โดยข้อมูลจะปรากฎแบบ Real Time 
ผิดกับหน้าร้านที่กว่าจะได้ข้อมูลเหล่านี้เป็นเรื่องยากและใช้เวลานาน
‘การปรับตัวให้ทันต่อเทรนด์ธุรกิจ รวมไปถึงการใช้ Data จาก Business Advisor ของ Lazada ทำให้ Sabina เข้าใจพฤติกรรมของลูกค้าออนไลน์ และสามารถวางแผนการตลาดได้อย่างแม่นยำ’ 
 
รวมไปถึงการเข้าร่วมทุกแคมเปญของ Lazada
ส่งผลให้ Sabina มียอดขายอันดับ 1 บน LazMall ในหมวดสินค้าแฟชั่นผู้หญิง
ในทุกๆ เมกะแคมเปญที่ผ่านมาของปีนี้ 
อาทิ Lazada 9th Birthday Sale, 6.6 Mega Mid Year Sale และ LazMall 9.9 Mega Brands Sale
 
เรื่องราวของ Sabina บน LazMall เป็นอีกหนึ่งข้อคิดในการใช้ชีวิตได้ดีทีเดียว
เมื่อชีวิตใครหลายคนชื่นชอบใน Comfort Zone เพราะรู้สึกว่าทุกอย่างในชีวิตมันลงตัวไปหมด 
พร้อมกับเลือกจะปิดหน้าต่างทุกบาน
ผลลัพธ์ก็คือ ชีวิตมีความสุขดี แต่เราจะไม่เห็นความเปลี่ยนแปลงโลกภายนอก 
พร้อมกับหยุดพัฒนาตัวเอง ซึ่งวิธีนี้ก็ไม่ใช่เรื่องผิดอะไร
 
แต่หากเราลองเปลี่ยนความคิดเสียใหม่ เหมือนอย่าง Sabina กล้าที่ลองเปิดหน้าต่าง
ดูความเปลี่ยนแปลงโลกภายนอก พร้อมปรับเปลี่ยนวิธีดำเนินธุรกิจตัวเอง
เราก็อาจจะพบเส้นทางความสำเร็จใหม่ๆ 
เหมือนอย่าง Sabina ที่ประสบความสำเร็จบน LazMall จาก Lazada นั่นเอง 
 
สาว ๆ นักช้อปสาวก Sabina เตรียมพบโปรโมชันพิเศษ สินค้าลดสูงสุด 80% พร้อมคูปองลดเพิ่มสูงสุด 40% และส่งฟรีทั่วไทยเมื่อซื้อสินค้าครบ 299 บาท ในแคมเปญ Lazada Chic & Shop Women’s Festival สวยสับฉบับรักตัวเอง ในวันที่ 3 – 6 ตุลาคม 2564 นี้เท่านั้น
รายละเอียดเพิ่มเติม คลิก